YAU PEN LO DOK SINGAUT (PNG Pidgin poem) by Scott Waide
Yau pen lo dog singaut
Biknait go moning taim
Spakman lo rot i traut
Tait lo ol rat i tok nogut
Kaikai ### na ol narla tok
Ol mams na paps no slip gut
Fraide nau ol statim ken
Kisi’ wara na bengim hon
Lo nait taim bikpla ren
Yau pen lo dog singaut
Biknait go moning taim
“OPIM GEIT!” Em singaut
Bengim hon blem yet
Misis kamaut, ol smesh
Musik on full blas yet
Dok singaut na i no tait
Misis smesim glas blo kar
Ol bikmaus na nek rop tait
Yau pen lo dok singaut
Maus blo tupla op ose’ dok
“Kaikai ###!” em singaut
Smol boi blem go hait
Lukim mami kisim han
Wan mo lesen lo Fraide nait:
Hau lo dring na spak
Hau lo bengim hon
Na tokim misis: “GET FAK!”
Em bikman bai em mekim
Lo Fraide nait na Mande tu
Wankain ‘sem paps mekim
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn